Festival filma o ljudskim pravima
<s>HRFF - Human Rights Film Festival (engleski za Festival filma o ljudskim pravima), poznatiji po skraćenom nazivu, međunarodni je nenatijecateljski i neprofitni filmski festival koji se u Hrvatskoj održava od 2002. godine s ciljem unaprjeđenja vidljivosti raznih tema s područja ljudskih prava u mediju filma.</s>

<s>Povijest 
HRFF je započeo 14. prosinca 2002. godine u Zagrebu u suorganizaciji udruga Multimedijalni institut (Mi2) i Udruženje za razvoj kulture (URK), poznatijim po svojim javnim prostorima MaMa i Močvara.</s>

<s>Organizacijski tim prvog festivala uključivao je članove obje organizacije: Emina Višnić, Ivan Ramljak, Lina Kovačevič, Janja Sesar, uz savjetnike: Vanja Nikolić, Teodor Celakoski i podršku One World Film Festivala (Prag).</s><s>Već u prvom izdanju ugostio je međunarodne i regionalne goste.</s><s>Umjetnički direktor tog prvog festivala je bio filmski radnik (kasnije i redatelj) Ivan Ramljak, a tadašnji koncept festivala bilo je prikazivanje dokumentarnih filmova o ljudskim pravima.</s><s>Koncept je već u drugoj instanci 2004. godine (pod umjetničkim vodstvom Vanje Kaluđerčić 2004-2006.) proširen, pa se prikazuju i dokumentarni i igrani i eksperimentalni filmovi koji se i dalje dotiču tematike ljudskih prava.</s>

<s>Od 2007. do 2018. godine HRFF ima lokaciju koja im služi kao centralna lokacija za organizaciju festivala, u prostorima Kina Europa u centru Zagreba, prije prelaska u Kino Tuškanac.</s><s>Festival se svake godine održava na nekoliko mjesta u Zagrebu.</s><s>Svake godine program festivala ima svoju vlastitu temu u centru pozornosti pa se kroz nedavna izdanja festivala bavilo pitanjima društvene pravde, javnosti, zemlje, životom Roma u Europi, izbjeglištva i izbjegličke krize te brojnih drugih.</s><s>HRFF se s repriznim i promotivnim programima prezentirao i u Rijeci i drugdje u Hrvatskoj, a od početka pandemije COVID-19 djelomično ili potpuno online.</s><s>Festival se do sada održao devetnaest puta, posljednji put od 5. do 12. prosinca 2021. godine.</s>

<s>Lokacije festivala</s>

<s>Human Rights Film Festival se održava u dva grada, Zagrebu i Rijeci, te su lokacije u tim gradovima podložne promjenama, ovisno o programu festivala za tu godinu.</s><s>Doduše, neke od lokacija (pogotovo one koje se smatraju centralnim za sam festival i organizatore festivala) ponavljaju svake godine.</s>

<s>Lokacije u Zagrebu na kojima se održavao program 19.</s><s>Human Rights Film Festival jesu:</s>

<s>Kino Europa
 Kino Tuškanac
 Klub Mama
 Klub Močvara
 Književni klub Booksa
 Medijateka Francuskog instituta
 Galerija Nova
 Klasična gimnazija
 Centar za integraciju izbjeglica - SOL</s>

<s>Lokacija na kojoj se festival održava u Rijeci je:
 Art-kino Croatia</s>

<s>Partneri festivala</s>

<s>Uz dva organizatora festivala se nalaze i ostali partneri koji kroz svoju redovitu podršku (programsku ili u resursima) omogućuju kontinuitet i razvoj festivala kao platforme za društvena pitanja:</s>

<s>Filmaktiv
 Art-kino Croatia  
 Kino Tuškanac
 Booksa
 What, How & for Whom (WHW)  
 Kulturtreger
 Ured za informiranje Europskog parlamenta u RH
 Ured za ljudska prava i prava nacionalnih manjina Vlade RH
 Ured Pučke pravobraniteljice
 Zaklada Solidarna
 Centar za žene žrtve rata - Rosa
 Izvor (udruga)
 Platforma za reproduktivnu pravdu
 Roda (udruga)
 U dobroj vjeri
 GONG
 Prekinimo šutnju
 Kuća ljudskih prava
 Human Rights House Foundation (Fondacija kuća ljudskih prava)
 Centar za mirovne studije
 Lazareti – kreativna četvrt Dubrovnika
 Isusovačka služba za izbjeglice
 Udruga za samozastupanje
 SOIH – Zajednica saveza osoba s invaliditetom Hrvatske
 Dugine obitelji
 Documenta
 RoUm
 ProPuh
 Domino (udruga)</s>

<s>Izvori</s>

<s>Vanjske poveznice 
 Mrežne stranice Human Rights Film Festival
 Human Rights Film Festival na Facebooku</s>

<s>Hrvatski filmski festivali
Nezavisna kultura u Hrvatskoj
Film</s>

